
[bookmark: _Hlk241160901]Üürileandja ja üürnik (edaspidi viidatud ka kui pool või ühiselt kui pooled) on sõlminud pinna kasutusse andmise lepingu (edaspidi leping) allolevatel tingimustel.
1. Lepingu ese 
1.1. Lepingus kokkulepitud tingimustel antakse üürnikule kasutada:
1.1.1. Tondiraba Spordikeskuse jäähalli (asukohaga Varraku tn 14, Tallinn) peaareen, hall 1 ja hall 2 (edaspidi üüripind);
1.1.2. hokiväravad, kummirõngad (edaspidi inventar).
1.2. [bookmark: _Hlk68866895]Üürnik kasutab üüripinda ja inventari treeninguteks/võistlusteks.
1.3. Üürileandja annab üüripinna ja inventari üürniku kasutusse ja üürnik kasutab üüripinda ja inventari 01.11.2026 kuni 31.05.2027 (edaspidi hooaeg) treeninguteks/võistlusteks lepingu lisas 1 märgitud kasutusaegadel.
1.4. Üüripind on vastavalt lepingu lisale 1 üksikaeg.
1.4.1. Üksikaja puhul on üürnik vastava jääaja ainus kasutaja.
1.5. Võistlusi korraldatakse hooaja kestel ning nende toimumisajad lepitakse kokku jooksvalt. Üürnik kohustub üürileandjat võistluse korraldamisest teavitama vähemalt üks kuu enne võistlust (sh üüripinna kasutusaeg, sportlaste arv riietusruumide broneerimiseks, tribüüni vajadus jm lisateenused). 
1.6. Üürnik kohustub üürileandjat teavitama treeningajal toimuvatest võistlusmängude toimumisest vähemalt 7 kalendripäeva ette. 
2. Üür
2.1 Üürnik tasub üürileandjale üüripinna kasutamise eest tasu vastavalt treeningtundide ja võistluste kokkulepitud kasutusaegadele ning lisateenuste eest Tallinna Kultuuri- ja Spordiameti kehtestatud Tallinna Spordikeskuse teenuste hinnakirja alusel. Teenuste hinnakiri on avaldatud Tondiraba jäähalli veebilehel http://tondirabaicehall.ee/kulastajale/hinnakiri/.
2.2 Üürileandja teavitab üürnikku teenuste hinnakirja muudatustest ette vähemalt üks kuu.
2.3 Üürnik tasub hinnakirjajärgset tasu üüripinna kasutusaja eest, kui ta ei ole treeningu/võistluse ära jäämisest teavitanud üürileandjat vähemalt kolm kalendripäeva (72h) enne treeningu/võistluse toimumist.
2.4 Üürileandja esitab üürnikule hiljemalt iga kuu 10. kuupäevaks arve, mille üürnik tasub seitsme kalendripäeva jooksul alates arve saamisest üürileandja pangakontole.
3. Poolte täiendavad õigused ja kohustused
3.1 Üürileandjal on õigus teha muudatusi üüripinna kasutusaegades, kui see on tingitud suurematest võistlustest või muudest üritustest, teavitades üürnikku sellest vähemalt kolm kalendripäeva (72 h) enne ürituse toimumist ette e-kirjaga.
3.2 Üürileandjal on õigus nõuda erandkorras jääaja vabastamist jää hooldustöödeks kui üürnik on kahjustanud oma tegevusega oluliselt jää kvaliteeti (augud, vaod, muud ebatasasused), teavitades üürnikku sellest ette vähemalt kolm kalendripäeva (72h) enne hooldustöid e-kirjaga.
3.3 Üürileandjal on õigus muuta jäähoolduse aega vastavalt tehnilistele ja töökorralduslikele vajadustele, sealhulgas seoses võistluste ja ürituste toimumisega.
3.4 Üürileandjal on õigus lugeda konkreetne lepingu lisas 1 märgitud regulaarne jääaeg kehtetuks, kui üürnik on selle sama regulaarse jääaja kolmel järjestikusel toimumiskorral tühistanud.
3.5 Üürileandja tagab treeningu/võistluste korraldamiseks riietumis- ja pesemisvõimalused. Riietumis- ja pesemisvõimaluse puudumisest teavitab üürileandja üürnikku vähemalt kolm kalendripäeva (72h) ette.
3.6 Üürileandjal on õigus mõjuval põhjusel käesolev üürileping erakorraliselt üles öelda igal ajal, teatades sellest üürnikule kirjalikult ette 14 kalendripäeva. Mõjuvaks põhjuseks loetakse muuhulgas olukorda, kus üürnik viivitab arve tasumisega rohkem kui 21 päeva pärast arve tasumise tähtpäeva või viivitab arve tasumisega kahel järjestikusel maksetähtpäeval. Mõjuvaks põhjuseks loetakse ka muu üürnikupoolne lepingus sätestatud kohustuste oluline rikkumine.
3.7 Üürileandjal on õigus lõpetada leping ennetähtaegselt igal ajal, teatades sellest üürnikule üks kuu ette.
3.8 Üürnikul on õigus:
3.8.1 taotleda muudatusi kasutusaegades, kui jäähalli kasutusgraafik seda võimaldab; 
3.8.2 öelda üles üüripinna üksik kasutusaeg, teatades sellest üürileandjale vähemalt kolm  kalendripäeva ette (72 h); 
3.8.3 Loobuda püsivalt üksikust kasutusajast. 
3.8.4 tuua ja paigaldada treeningute läbiviimiseks vajalikku inventari ja tehnikat üürileandja eelneval nõusolekul;
3.8.5 mõjuval põhjusel käesolev üürileping erakorraliselt üles öelda igal ajal, teatades sellest üürileandjale kirjalikult ette 14 kalendripäeva.
3.8.6 lõpetada leping ennetähtaegselt igal ajal, teatades sellest üürileandjale üks kuu ette.
3.9 Jäähalli sisekorraeeskiri on lepingu lahutamatu osa ja kättesaadav jäähalli veebilehel http://tondirabaicehall.ee/kulastajale/uldinfo/sisekorraeeskiri/. Üürnik kinnitab eritingimuste allkirjastamisel, et ta on tutvunud Tallinna Spordikeskuse Tondiraba jäähalli sisekorraeeskirjaga ning tagab, et kõik treeningul/võistlustel osalevad isikud on tutvunud jäähalli sisekorraeeskirjadega ning täidavad neid.
3.10 Üürnik kohustub ajutiselt vabastama peaareeni jäähallis toimuvate suurvõistluste või ürituste toimumise ajaks. Jäähallis toimuvate suurvõistluste või ürituste toimumise ajal kasutatakse lisas 1 märgitud kasutusaegu hallis 1 ja/või 2. 
3.11 Erandkorras kohustub üürnik ajutiselt vabastama peaareeni ja/või hallid 1 ja/või 2 Tallinna Spordikeskuse Tondiraba jäähallis toimuvate suurvõistluste või ürituste jaoks.
3.11.1 Juhul, kui võistlused korraldatakse hallis 1 või 2, tõstetakse vastavad hall 1 või 2 ajad peaareenile ning peaareeni ajad selleks perioodiks kustutatakse.
3.11.2 Juhul, kui suurürituse tõttu ei ole võimalik kasutada peaareeni ega ka halli 1 või 2 koostab jäähall kasutamiseks alles jääva halli põhiklubide poolt (Eesti Uisuliit, Eesti Jäähokiliit,  Vipers, Tornaado, Olympic, TIK, Talveunistus, Juna, Gold, Tondiraba) sellel perioodil kasutamiseks eraldi tunniplaani. Ülejäänud klubidele sellel perioodil jää kasutamist ei võimaldata.
3.11.3 Olukorras, kus üritus, mis kasutab mis tahes kahte väljakut (peaareen või hall 1 või 2) korraldatakse ühe või mitme lepingulise klubi poolt, ei ole Tallinna Spordikeskuse Tondiraba jäähallil kohustust pakkuda nendele klubidele ürituse toimumise ajal alles jäänud halli aegu.
3.12 Üürnik kohustub tagastama üüripinna ja inventari samas seisukorras nagu see talle üle anti.
3.13 Üürnik kohustub tagama puhtuse kogu treeningalal ning treeninguala ümbritseval ootealal. Keelatud on prügi maha jätmine, maha sülitamine ning muu tegevus, mis põhjustab ala määrdumist või halvendab selle seisukorda.
3.14 Üürnik kohustub oma treeninguteks vajaliku treeninginventari ise treeningalele toimetama, paigaldama ja pärast treeningu lõppu eemaldama.
3.15 Üürnik kohustub treeninginventari paigaldama ja eemaldama oma kokkulepitud jääaja jooksul selliselt, et inventari paigaldamine ega eemaldamine ei pikendaks kokkulepitud jääaja kestust ega takistaks järgmise kasutaja jääajale asumist.
3.16 Üürnik kohustub kasutama treeningvõtteid ja -vahendeid viisil, mis ei kahjusta oluliselt jää kvaliteeti, sealhulgas ei põhjusta jääle sügavaid vagusid, auke, väljarebitud jäätükke ega muid olulisi ebatasasusi.
3.17 Üürnik kohustub vabastama jää õigeaegselt, et jäämeistril oleks võimalik alustada jäähooldustöid kohe pärast jää kasutusaja lõppemist.
3.18 Üürnik kohustub erandkorras ajutiselt vabastama kas peaareeni ja/või hallid 1 ja/või 2 Tallinna Spordikeskuse Tondiraba jäähallis toimuvate erakorraliste ja edasilükkamatute jäähooldustööde jaoks. Jäähooldustööd on edasilükkamatud, kui treeningala kasutamine on takistatud või ohtlik.
3.19 Üürnik kohustub esitama võistluse või ürituse läbiviimiseks vajalike täiendavate jäähoolduste ajad üürileandjale vähemalt seitse (7) tööpäeva enne võistluse või ürituse toimumist.
3.19.1 Hilinenud taotluse korral ei ole üürileandjal kohustust soovitud jäähoolduse aega tagada.
Täiendava jäähoolduse võimaldamisel arvestatakse jäähalli töökorraldust, jäämeistrite tööajakava ning teiste väljakute ja areenide kasutusgraafikut. Kui soovitud jäähooldus kattub teiste väljakute jäähoolduse või muu töökorraldusega, on üürileandjal õigus täiendava jäähoolduse võimaldamisest keelduda või pakkuda selleks muud sobivat aega.
4. Täiendav vastutus
4.1 Üürnik vastutab Vabariigi Valitsuse kehtestatud haiguse leviku tõkestamiseks vajalike meetmete ja piirangute täitmise eest. Kui üürnik rikub Vabariigi Valitsuse kehtestatud meetmeid või piiranguid, on üürileandjal õigus nõuda üürnikult leppetrahvi  124 eurot iga rikkumise kohta eraldi.
4.2 Kui üürnik annab ilma üürileandja eelneva nõusolekuta lepingu esemeks oleva üüripinna või inventari allüürile, on üürileandjal õigus nõuda üürnikult leppetrahvi 124 eurot iga rikkumise kohta eraldi.
4.3 Kui üürnik ei taga sisekorraeeskirja täitmist lepingus kokkulepitud üüripinna kasutusaegadel, on üürileandjal õigus nõuda üürnikult leppetrahvi 124 eurot iga rikkumise kohta.
4.4 Lepingu rikkumise korral on üürileandjal õigus teha üürnikule kirjalik hoiatus.
4.5 Lepingu korduva rikkumise korral on üürileandjal õigus käesolev leping erakorraliselt üles öelda. 
5. Üüripinna ja avalike ürituste jäädvustamine
5.1 Üürileandjal on õigus jäädvustada üüripinda ja avalikke üritusi, mille puhul on mõistlik eeldada, et ei ole vaja füüsiliste isikute nõusolekut. Sellisest tegevusest teavitatakse üritusel osalejaid enne üritust. Jäädvustamise eesmärk on tutvustada avalikkusele üürileandja teenuseid ning üüripinnal korraldatavaid tegevusi (reklaam kodulehel ja sotsiaalmeedias ning pressiteated avalikkusele). Jäädvustusi kasutatakse reprodutseerimiseks, avaldamiseks ja levitamiseks Tallinna linnaga seotud artiklites sotsiaalmeedias, trüki- ja veebiväljaannetes, veebilehel jm. Kui tegemist ei ole avaliku üritusega isikuandmete kaitse seaduse § 11 tähenduses, siis jäädvustatakse ruume ja avalikke üritusi juhul, kui selles on üürnikuga kokku lepitud, ja lähtutakse andmekaitset reguleerivatest õigusaktidest.
6. Muud tingimused
6.1. Üldtingimused on lepingu lahutamatu osa ning need on kättesaadavad Tallinna veebilehel aadressil https://www.tallinn.ee/Lepingute-uldtingimused. Üürnik kinnitab eritingimuste allkirjastamisel, et ta on tutvunud ja nõus lepingu üldtingimustega.
7. Lepingu lisad
Ruumide kasutusse andmise lepingu lisad on:
7.1 lisa 1 „Üüripinna kasutamise graafik“

Kontaktisikud ja kontaktandmed
	Üürileandja

	Kontaktisik
	Kristin Siirak
e-post kristin.siirak@tsk.ee
Kontaktisiku äraoleku korral täidab tema ülesandeid teda asendav teenistuja. 

	Aadress
	Varraku tn 14, 13917 Tallinn

	Kontaktisik 
	Mikk Sarik
e-post mikk.sarik@mil.ee

	Aadress
	Juhkentali 58, 15007 Tallinn

Mihkel Mägi
Üürileandja esindaja
	(allkirjastatud digitaalselt)
Vahur Karus 
Üürniku esindaja



